Wonten ing Galatasaray, Ribéry dipunbekta déning manager Gheorghe Hagi, lan main ing 14 pertandhingan liga. Klub punika lajeng mapan ing posisi 3 nalika akhir musim. Nalika main kanggé klub punika, supporter Galatasaray nyebut Ribéry kanthi nama Ferraribery, ngrujuk dhateng akselerasinipun ingkang cepet kanthi bal wonten ing sukunipun, ugi Scarface amargi tatu ageng ing sisih tengen pasuryanipun.[41][42][43][44] Wonten ing Turkish Cup (2004-2005, Ribéry paring pambiyantu dhateng klub kanthi ngasoraken klub sainganipun Fenerbahçe kanthi skor 5-1 wonten ing pertandhingan final. Piyambakipun damel gol pambuka wonten ing menit kaping 16, lan ugi paring pambiyantu dhateng gol sanèsipun. Ribéry lajeng dipungantos wonten ing menit kaping 52 nalika Galatasaray saweg unggul 3-1. Piala punika minangka gelar kapisanan tumrap Ribéry.